Case ID: 1163446
Sentence 1: Belə ki, Məhkum Azərbaycan Respublikası İqtisadiyyat Nazirliyi tərəfindən verilmiş bina və qurğuların tikinti-quraşdırma işlərini həyata keçirmək səlahiyyətinə malik olan və lisenziya əsasında fəaliyyət göstərən “xxxx” Məhdud Məsuliyyətli Cəmiyyətində xx xxxxxxxx 2017-ci ildən tikinti sahəsində nəzarətçi olmaqla, qeyd olunan MMC-nin direktorunun xx xxxxx 2019-cu il tarixli əmrinə əsasən xx xxxxx 2019-cu ildən cəmiyyət tərəfindən Bakı şəhəri, Nəsimi rayonu, Səməd Vurğun, Şamil Əzizbəyov, Salatın Əsgərova və Mərdanov qardaşları küçələrinin kəsişmələrində inşa edilən hündürmərtəbəli yaşayış binalarının tikinti layihəsində iş icraçısı vəzifəsində işləyərkən, tikintinin planlaşdırılması, rəhbərlik edilməsi işlərinin aparılmasının təhlükəsizlik qaydalarına riayət edilməsi vəzifəsi həvalə edilmiş şəxs olmaqla, normativ sənədlərinin - “xxxx” MMC-də “İş icraçısının vəzifə təlimatı”nın 13, 17 və 18-ci bəndlərinin tələblərinə uyğun ağırlığın qaldırılması normalarına, iş yerlərində keçid və giriş yollarında səliqə və qaydaya, kranaltı yolların düzgün saxlanılması və istismar olunmasına, iş yerlərinin təhlükəsizlik işarələri ilə təmin edilməsinə nəzarət etməli, layihə sənədləşməsinə, tikintinin norma və qaydalarına, texniki şərtlərə və digər normativ sənədlərə müvafiq olaraq tikinti işlərinin yerinə yetirilməsini təşkil etməli, sahədə təmir tikinti işlərinin yerinə yetirilməsinin ardıcıllığının texnologiyasına riayət edilməsini təmin etməli, eləcə də, “Tikintidə təhlükəsizlik texnikası” İİİ-4-80 saylı qaydalarının 2.1, 2.2 və 2.26-cı bəndlərinin tələbinə uyğun iş meydançası, iş sahəsi və iş yerinin təşkili, işin bütün mərhələlərində işçilərin təhlükəsizliyini təmin etməli, iş meydançasının təşkili, iş sahələrinin və iş yerlərinin yerləşdirilməsi zamanı insanlar üçün təhlükəli istehsalat faktorları olan zonalar müəyyən etməli, təhlükəli zonaları təhlükəsizlik nişanları və müəyyən edilmiş formada yazılarla işarələməli, 1.3 metr və daha çox hündürlükdə və aşırımdan 2 metrədək məsafədə iş yerlərini, 12.4.059-89 DST tələblərinə uyğun müvəqqəti qoruyucu çəpərlə təmin etməli olduğu halda, bu tələblərə əməl etməyərək, tikintinin planlaşdırılması və ona rəhbərlik edilməsinin təhlükəsizliyi qaydalarını pozaraq, xx xxxxxx 2019-cu il tarixli əmək müqaviləsi ilə MMC-də fəhlə vəzifəsinə işə götürülmüş X8 xx xxxxx 2019-cu ildə saat 12 radələrində yerinə yetirəcəyi işin hansı ardıcıllıqla icra edilməsini izah etmədən və həmin sahəni təhlükəsizlik nişanları və qoruyucu çəpərlə mühafizə olunmasını təmin etmədən həmin yaşayış kompleksinin tikinti sahəsində olan cilozları, yəni qəlib sıxıcılarının başlıqlarını yığaraq digər binaya daşımasını tapşırmış, nəticədə fəhlənin yaşayış kompleksinin 2ci binasının 4-cü mərtəbəsində olan cilozları məftilə bağlamaqla qarşı tərəfdə inşa olunan 3-cü binaya atan zaman müvazinətini saxlaya bilməyərək, həmin binanın 3-cü mərtəbəsinə döşəmənin üzərinə yıxılaraq ehtiyatsızlıqdan qapalı kəllə beyin travması, baş beyinin əzilməsi, sağ yan, İİİ və İV mədəciklərə qansızma, sağ almacıq sümüyünün, burun sümüyünün yerinidəyişmiş sınıqları, ağciyərlərin əzilməsi və sağdan İ, İİ, İİİ, İV və V qabırğaların sınıqları, İV və V bel fəqərələrinin sağ yan çıxıntılarının sınıqları, sağdan çanaq sümüklərinin sirkə kasası dibinə keçən sınığı, sağ bud sümüyü boynunun sağ bud-çanaq oynağının sementli endoprotezləşməsi ilə nəticələnən yerinidəyişmiş sınığı, sağ qaşüstü və üst göz qapağı və almacıq nahiyələrinin, burun nahiyəsinin, hər iki saidin, sol baldırın sıyrıqları, sağ üst göz qapağının, döş qəfəsinin ön səthinin sağ yarısının, sağ bud-çanaq oynağının və qalça nahiyəsinin qançırları kimi sağlamlığa ağır zərərvurmaya aid olan xəsarətlər almasına səbəb olmuşdur.